**Դերբիի կենտրոնական գրադարան** (անգլ.՝ Derby Central Library), 1879 թվականին Դերբիի թանգարանի և պատկերասրահի հետ հիմնադրված գրադարան՝ տեղակայված բրիտանացի ճարտարապետ Ռիչարդ Նիլ Ֆրիմենի կողմից ֆլամանդական գոթական ոճով և կարմիր աղյուսով կառուցված շենքում։ Կառույցը Դերբիին է հանձնել Մայքլ Թոմաս Բասը։ Համարվում է Դերբիի գլխավոր հանրային գրադարանը, Դերբիի քաղաքային խորհրդի կողմից ղեկավարվող քաղաքային գրադարաններից ամենամեծը։

Պատմություն
-----------

Նախքան հանրային գրադարանների մասին 1850 թվականի որոշումը, Դերբիում գոյություն ունեին մի շարք գրադարաններ, որոնց գործունեությունն իրականացնում էին գրավաճառները և ապավինում էին իրենց անդամների բաժանորդավճարների վրա։

«Մշտական» գրադարան Դերբիում հիմնադրվել է 1811 թվականին Քուին փողոցում։ Գրադարանը հանրության համար բացվել է 1830-ական թվականներին։ 1832 թվականին այս գրադարանն ուներ 84 անդամ։ 1858 թվականին գրադարանի հավաքածուն ներառում էր Դերբիի փիլիսոփայական ընկերության 4000 կտոր գրականությունը։ 1863 թվականին բուսաբան Ալեքսանդր Կրոալը նշանակվել է գրադարանավար և համադրող, և հաջորդ տարի թանգարանն ու գրադարանը միավորվել են, և Կրոալը 1875 թվականին նշանակվել է Սթիրլինգի Սմիթ ինստիտուտի համադրող։

1878 թվականին Դևոնշիրի 7-րդ դուքսը իր գրքերի ու թերթերի հավաքածուն նվիրաբերեց համայնքին, և այս հավաքածուն տեղավորելու համար նոր վայրի անհրաժեշտություն առաջացավ։ 1879 թվականի հունիսի 28-ին Բասն իրականացրեց Դերբիի անվճար գրադարանի և թանգարանի պաշտոնական բացման արարողությունը, որը քաղաքում մեծ հանդիսավորությամբ նշվեց։

Նոր գրադարանի հավաքածուն ներառում էր Դևոնշիրի հավաքածուն, ինչպես նաև մշտական գրադարանի և Փիլիսոփայական ընկերության հավաքածուները։ 1898 թվականի սեպտեմբերին փոխառվող հավաքածուն կազմում էր 20000 կտոր գրականություն, տեղեկատվական հավաքածուն՝ 11000:

Բասի արձանը գրադարանի մոտ
1914 թվականին գրադարանի մոտ գտնվող համադրողի տունը քանդվեց, որպեսզի տեղ հատկացվի Բեմրոուզ գրադարանի համար ձեռք բերված շենքի ընդլայնմանը։ Բեմրոուզ գրադարանը ձեռք էր բերվել հասարակության հանգանակությամբ և գտնվում էր Հենրի Հով Բեմրոուզայի ենթակայության ներքո։

1964 թվականին թանգարանն ու պատկերասրահը տեղափոխեցին նոր կառույց, իսկ 19-րդ դարի շենքը մասամբ կիսում են գրադարանն ու թանգարանը։ Գրադարանի սենյակներից մեկն անվանվել է Ալֆրեդի Գուդիի անունով, ով ֆինանսավորել է լրացուցիչ կառույցի շինարարությունը։ Շենքի մոտ տեղադրված է Մայքլ Բասի արձանը։

Ծանոթագրություններ
------------------

1. ↑  British Listed Buildings — 2010.
2. ↑  Public libraries in England: basic dataset — Department for Culture, Media and Sport, 2017.
3. ↑
4. 1 2   *Kelly's Directory of Derbyshire, Nottinghamshire, Leicestershire & Rutland*, London: Kelly's Directories Limited, 1899, p. 130, վերցված է 21 July 2011
5. ↑  Glover, Stephen (1829). Thomas Noble (ed.). *The history of the county of Derby*. p. 430. Retrieved 2011 թ․ հուլիսի 21.
6. 1 2  Mick Stanley (December 1976), «History of the museum and its geological collections» (PDF), *Newsletter of the Geological Curators Club* **1** (8): 393, արխիվացված  օրիգինալից 16 July 2011-ին, վերցված է 21 July 2011
7. ↑  "Alexander & Annie Croall". *Old Town Cemetery Stirling*. Արխիվացված է the original 2011 թ․ հոկտեմբերի 24-ին. Retrieved 2011 թ․ հուլիսի 21.
8. ↑  "The Local Studies Collection". Derby City Council. Արխիվացված է the original 2006 թ․ հուլիսի 13-ին. Retrieved 2011 թ․ հուլիսի 21.

Արտաքին հղումներ
----------------

* "About Central Library". Derby City Council. Արխիվացված է the original 2011 թ․ օգոստոսի 18-ին. Retrieved 2011 թ․ հուլիսի 21. – Official webpage
* "Derby Central Library". *Library Technology Guides*. Արխիվացված է the original 2011 թ․ հուլիսի 27-ին. Retrieved 2011 թ․ հուլիսի 21.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Դերբիի կենտրոնական գրադարան** կատեգորիայում։ |